**Dodatok č. 1/2023**

**ŠKOLSKÉHO PORIADOKU**

**Materskej školy Tajov**

**od 01. 03. 2023**

 Riaditeľka Materskej školy Tajov, v zmysle Všeobecne záväzného nariadenia obce Tajov o určení výšky mesačného príspevku na pobyt dieťaťa v materskej škole, mesačného príspevku na čiastočnú úhradu nákladov na činnosť zariadenia Školského stravovania pre deti materskej školy č. 5/2023 a dodatku č 1/2023 k VZN obce Tajov č. 5/2022 ako zriaďovateľa Materskej školy Tajov vydáva Dodatok č. 1/2023 Školského poriadku Materskej školy Tajov k Článku č. 1 – Práva a povinnosti detí a ich zákonných zástupcov v materskej škole, pravidlá vzájomných vzťahov s pedagogickými a ďalšími zamestnancami materskej školy:

* **Výška mesačného príspevku za pobyt dieťaťa v materskej škole**
1. Za pobyt dieťaťa v materskej škole zriadenou obcou Tajov prispieva zákonný zástupca dieťaťa na čiastočnú úhradu výdavkov materskej školy na jedno dieťa sumou **20,00 €** mesačne.
2. Príspevok za pobyt dieťaťa v materskej škole nehradí zákonný zástupca dieťaťa, ktoré:
* má jeden rok pred začiatkom plnenia povinnej školskej dochádzky, pričom za dieťa, ktoré má jeden rok pred plnením povinnej školskej dochádzky sa považuje dieťa, ktoré do 31. augusta(vrátane) dosiahne vek 5 rokov. Takýmto dieťaťom je aj dieťa s odložením začiatkom plnenia povinnej školskej dochádzky,
* uhrádza, ak dieťa dosiahne vek 5 rokov napr. 1. septembra 2022, teda do 31.8.2022 nedosiahne 5 rokov veku, nemôže byť vo výkaze Škôl(MŠ SR) 40 – 01 uvedené ako dieťa jeden rok pred plnením povinnej školskej dochádzky. Na takéto dieťa sa neposkytuje(myslí sa tým štát) príspevok na výchovu a vzdelávanie, aj keď zákonný zástupca má tendenciu predčasne svoje dieťa zaškoliť,
* zákonný zástupca je za takéto dieťa ešte celý budúci školský rok povinný platiť príspevok na čiastočnú úhradu výdavkov za pobyt dieťaťa v MŠ vo výške určenej zriaďovateľom vo VZN a to aj napriek tomu, ak by chcel v súlade s § 19 ods. 8 školského zákona požiadať o to, aby bolo takéto dieťa výnimočne prijaté na plnenie povinnej školskej dochádzky už v školskom roku pred dovŕšením šiesteho roku veku dieťaťa
* ak zákonný zástupca dieťaťa predloží riaditeľke MŠ doklad o tom, že je poberateľom dávky v hmotnej núdzi a príspevkov k dávke v hmotnej núdzi,
* ktoré je umiestnené v zariadení na základe rozhodnutia súdu,
* ktoré nedochádzalo do materskej školy v čase školských prázdnin, alebo bola prerušená prevádzka materskej školy zapríčinená zriaďovateľom, alebo inými závažnými dôvodmi, v týchto prípadoch uhrádza zákonný zástupca pomernú časť určeného príspevku
* ktoré má prerušenú dochádzku do predškolského zariadenia na viac ako 30 po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom
1. Príspevok za pobyt dieťaťa v materskej škole uhrádza zákonný zástupca dieťaťa najneskôr do 10. dňa v príslušnom kalendárnom mesiaci (príjmový blok)
* **Príspevok na stravovanie dieťaťa v materskej škole**
* v zmysle VZN obce Tajov č.5/2022 z 13. 12. 2022 o určení príspevkov od zákonných zástupcov detí v školských jedálňach pri materských školách v súlade s § 140 ods. 9 školského zákona činnosť v školských jedálňach sa uskutočňuje za čiastočnú úhradu nákladov spojených s činnosťou v školských jedálňach pri MŠ v zriaďovateľskej pôsobnosti obce je na jeden deň určený príspevok jednotne (MŠ - 4. finančné pásmo ):
* celodenná strava vo výške stravného limitu: 2,30 €, t.j.

|  |  |  |  |  |
| --- | --- | --- | --- | --- |
| Sumy sú uvedené v € | **desiata**  | **obed** | **olovrant** | **Spolu**  |
| **Materská škola**(stravníci 2 – 6 rokov) | 0,55 € | 1,30 € | 0,45 € | **2,30 €** |

príspevok, ktorý uhrádza zákonný zástupca dieťaťa, je určený vo výške nákladov na nákup potravín v nadväznosti na odporúčané výživové dávky – § 140 ods. 10 školského zákona.

* príspevok hradí zákonný zástupca bezhotovostne – prevodom na účet vedený v Prima banka Slovensko,a.s., Žilina:

 **IBAN : SK97 5600 0000 0012 2424 6012**

najneskôr **do 10. dňa mesiaca** v príslušnom kalendárnom mesiaci.

* Na úhradu režijných nákladov v zariadení školského stravovania pre deti MŠ zriadenou obcou Tajov prispieva mesačne zákonný zástupca na dieťa MŠ vo výške **10,00 €**
* zriaďovateľ zariadenia školského stravovania pre deti MŠ môže rozhodnúť o znížení, alebo odpustení príspevku zákonnému zástupcovi dieťaťa, ktorý predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi
* v prípade, že zákonný zástupca neuhradí uvedené poplatky v MŠ, v ŠJ v zmysle Všeobecne záväzného nariadenia obce Tajov v stanovenom termíne, riaditeľka materskej školy môže:

- problém konzultovať v spolupráci so zriaďovateľom materskej školy

 - po predchádzajúcom ústnom upozornení, po výzve t.j. písomnom upozornení rodiča

 rozhodnúť o ukončení dochádzky dieťaťa do materskej školy

K Dodatku č.1/2023 sú priložené prílohy :

* č. 1 – VZN obce Tajov č. 5/2023
* č. 2 -  dodatok č. 1/2023 k VZN obce Tajov č. 5/2022

Tento dodatok nadobúda platnosť od 01.03.2023.

V Tajove, 15.02. 2023 Jana Majerová

 riaditeľka MŠ